Source: http://docplayer.fi/3008872-Opiskelijan-opas-2015-2016.html
Timestamp: 2018-04-19 10:13:35+00:00
Document Index: 18845623

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Download "Opiskelijan opas 2015-2016"
1 Opiskelijan opas sasky.fi/ikata Nimi: Ammattiala: Opintojen alkamispäivä: IKAALISTEN KÄSI- JA TAIDETEOLLISUUSOPPILAITOS Eino Salmelaisen katu 20, Ikaalinen puh. (03)
2 Sisältö Yhteystiedot ja henkilöstö 4 Sastamalan koulutuskuntayhtymä 4 IKATA 4 IKATAn henkilöstö 4 Koulutuspäällikkö 5 Luoteis-Pirkanmaan oppilaitosten rehtori ja apulaisrehtori 6 Ammatillisen tutkinnon muodostuminen 6 Opintojen jaksotus 6 Perustutkinnot 6 Opintojen suoritusaika 7 Henkilökohtainen opintosuunnitelma (HOPS) 7 Opintojen mukauttaminen 7 Osaamisen tunnustaminen 7 Työssäoppiminen 8 Ammattiosaamisen näytöt 8 Kansainväliset opinnot 9 Opintojen arviointi, poissaolotilanteet sekä tutkintotodistukset 9 Arvioinnin perusteet ja arviointiasteikko 9 Arvioinnin oikaiseminen 10 Opintojen etenemisen seuraaminen 10 Tutkintotodistus ja valmistuminen 10 Poissaolot 11 Opintojen keskeyttäminen ja eroaminen oppilaitoksesta 11 Erotodistus 12 Opiskeluhuolto ja muut tukipalvelut opiskelijoille 12 Ryhmänohjaaja 12 Opiskeluhuolto 12 Psykologi 12 Terveydenhoitaja 13 Kuraattori 13 Koulutusohjaaja 13 Opinto-ohjaaja 14 Toimisto 14 Ruokailu 14 Siivous 14 Asuminen 15 Muita opiskeluun liittyviä asioita 15 Työsuojelu ja turvallisuus 15 Palo- ja rikosturvallisuusohje 16 Vakuutukset ja tapaturmat 16 Iltatyöt 16 Kirjasto 17 Kustannukset 17 Viestintä ja tiedottaminen oppilaitoksessa 17 Posti 17 Pedanet 18 Tupakointi ja päihteet 18 Opiskelijakortit ja opiskelijajärjestöt 18 Opintososiaaliset etuudet 19 Tutortoiminta 20 Opiskelijakunta 20 Liitteet 21 Kartta Sastamalan koulutuskuntayhtymän tietojärjestelmien ja tietoverkon käyttösäännöt Lukuvuoden työpäivät 1
3 2 Opiskelijan opas
4 Meillä tehdään osaajia Tervetuloa opiskelemaan kädentaitojen ammattiin Ikaalisten käsi- ja taideteollisuusoppilaitokseen IKATAan! Tämän oppaan tarkoituksena on tutustuttaa sinut IKATAan ja opiskeluun täällä. Opettajat ja oppilaitoksen muu henkilökunta haluavat tarjota sinulle mahdollisuuden oppia arvostettuja kädentaitoja sekä muita työelämässä tarvittavia taitoja turvallisessa ja innostavassa oppimisympäristössä. Olemme valmiita auttamaan sinua monin tavoin niin opinnoissasi kuin muissakin opintoihin vaikuttavissa asioissasi. IKATA on Suomen suurin ja laaja-alaisin käsi- ja taideteollisuusalan toisen asteen oppilaitos, joten haluamme olla kehittämässä myös koko toimialaa sekä huolehtia valmistuneiden artesaanien ja kuva-artesaanien työllistymisestä ja menestymisestä. Muita meille ikatalaisille tärkeitä asioita ovat avoimuus, yhdessä tekeminen sekä tekemisen oppiminen. Haluamme, että IKATA on paikka, jossa on hyvä opiskella ja tehdä työtä siihen me kaikki voimme yhdessä vaikuttaa. Menestyksekästä lukuvuotta kaikille onnistutaan yhdessä! 3
5 Yhteystiedot ja henkilöstö Sastamalan koulutuskuntayhtymä Oppilaitos on osa Sastamalan koulutuskuntayhtymää (Sasky). Koulutuskuntayhtymä ylläpitää seuraavia oppilaitoksia: Huittisten ammatti- ja yrittäjäopisto, Mäntän seudun koulutuskeskus, Karkun kotitalousja sosiaalialan oppilaitos, Tyrvään käsi- ja taideteollisuusoppilaitos, Vammalan ammattikoulu, Ammattiinstituutti Iisakki (Hämeenkyrö, Parkano ja Osaran maaseutuopetusyksikkö), Ikaalisten kauppaoppilaitos, Ikaalisten käsi- ja taideteollisuusoppilaitos, Yleissivistävä koulutus (Petäjä-opisto, Pirkanmaan aikuislukio, Ylä-Satakunnan musiikkiopisto), Aikuiskoulutus ja oppisopimus. IKATA Ikaalisten käsi- ja taideteollisuusoppilaitos Eino Salmelaisen katu 20, Ikaalinen puh. (03) IKATAn henkilöstöllä on käytössään henkilökohtaiset matkapuhelimet, joista heidät tavoittaa (pääsääntöisesti virka-aikaan). Henkilöstön sähköpostiosoitteet ovat muotoa: etunimi.sukunimi(at)sasky.fi (ei ä:n ja ö:n pisteitä), jos ei erikseen mainita muuta osoitetta. IKATAn henkilöstö Jylhä-Vuorio Heikki, koulutuspäällikkö Ojalahti Kirsti, toimistosihteeri Kivimäki Mirva, toimistosihteeri Salmela Merja-Leena, toimistosihteeri Luojus-Erkkilä Anne, toimistosihteeri Liukkonen Reetta, assistentti Sojakka Marja, opintosuunnittelija Pyylampi Simo, opo, erityisopettaja Widenoja Pekka, koulutusohjaaja Läykki Johanna, terveydenhoitaja , johanna.laykki(at)ikaalinen.fi Järvinen Laura, kuraattori , laura.jarvinen(at)ikaalinen.fi Karttunen Reeta, psykologi , reeta.karttunen(at)ikaalinen.fi Saxman Pia, IKATAn kirjasto Kujansuu Teija, siivooja Harju Sirpa, siivooja Kuusiniemi Tuula, siivooja Uotila Sirpa, kv-koordinaattori Ruokahuolto: Ravintola Ilona (IKATA) / Sodexo Oy Leppänen Auli, ravintolaesimies Pitkänen Kirsti, kokki Riihimäki Mona-Riikka, ravitsemustyöntekijä Manninen Petteri, kokki (Sodexo Oy / Ikaalisten kauppaoppilaitos) Kiinteistöhuolto: Kiinteistölammi Oy, Lammi Pekka ATK-tuki (Satu Oy) Helpdesk , auli.leppanen(at)sodexo.com , helpdesk(at)satuoy.fi 4
6 IKATAn opettajat Aarnio Petri, graafinen suunnittelu Ahola Heikki, huonekalurestaurointi Anetjärvi Arto, hienopuusepänala Halonen Tiina, vieraat kielet Hamari Susanne, näyttely- ja messurak., muotoilu ja mall Hesso Eija, rakennusrestaurointi Huhtala Esko, rakennusrestaurointi Hyttinen Susanne, atk Jokinen Juha, hienopuusepänala Kallinen Jarmo, kuvalliset aineet Kaminen-Kandelin Marjo-Riitta, tekstiili Keimiöniemi Markku, näyttely- ja messurak., muotoilu ja mall Kimppa Altti, erikoismetalli Kimppa Taina, vaatetusala Kivelä Helen, muotoilu ja mall Koivisto Vesa, yritystiet. ja yht.aineet Lammintausta Kimmo, hienopuusepänala Leppä Terhi, ohjaustoiminta Linna Kaisa, tekstiiliala Martiskainen Kaj, asesepäntyö Mäkelä Tuula, graafinen suunnittelu Niemimaa-Simola Sari, vaatetusala Nieminen Päivi, rakennusrestaurointi Nuutinen Anssi, kitaranrakennus Nysten Tapio, harmonikanrakennus Rajala Mika, erikoismetalli Salokannel Janne, mallinrakennus Silvennoinen Heli, vaatetus Siromaa Tero, kitaranrakennus Stasevskij Andrij, sisustuslasi Swantz Lea, korusuunnittelu ja valmistus Tirronen Matti, muotoilu ja mallintaminen Valtoaho Markku, erikoismetalli Valtonen Mika, huonekalurestaurointi Vartiainen Antti, asesepäntyö Viitanen Jenni, äidinkieli, viestintä Virta Merja, sisustuslasi Virtanen Markku, huonekalurestaurointi Yli-Knuuttila Eija, lasinpuhallus Äijö Marja-Leena, graafinen suunnittelu Koulutuspäällikkö IKATAn koulutuspäällikön, Heikki Jylhä-Vuorion kanssa voit tarvittaessa keskustella esimerkiksi opetukseen liittyvistä asioista. Koulutuspäällikkö toimii oppilaitoksen opetushenkilöstön esimiehenä sekä yksikön lähiesimiehenä muulle henkilöstölle. Keskusteluun koulutuspäällikön kanssa on varminta varata aika esimerkiksi puhelimitse tai sähköpostilla (puh , heikki.jylha-vuorio (at)sasky.fi). Asiointi sujuu tällä tavoin kiireettömästi ja nopeammin, kun hän voi etukäteen valmistella tapaamista mahdollisilla dokumenteilla ja selvityksillä. 5
7 Asioiden hoitaminen sujuu parhaiten keskustelemalla suoraan sen henkilön kanssa jota asia koskee. Mikäli haluat keskustella tai antaa palautetta opettajan, osastovastaavan, koulutuspäällikön, apulaisrehtorin, rehtorin, muun viranhaltijan tai yhtymähallituksen tekemästä päätöksestä, voit edetä asiassa virkateitse (Esim. ryhmänohjaaja - ammattialavastaava osastovastaava - koulutuspäällikkö apulaisrehtori). Luoteis-Pirkanmaan oppilaitosten rehtori ja apulaisrehtori Sastamalan koulutuskuntayhtymän Luoteis-Pirkanmaan tulosalueen (Ammatti-instituutti Iisakki, Osaran maaseutuopetusyksikkö, Ikaalisten kauppaoppilaitos, Ikaalisten käsi- ja taideteollisuusoppilaitos, yleissivistävä koulutus) rehtorina toimii Joni Liukkonen. Tulosalueen rehtori vastaa omalla tulosalueellaan asetettujen toiminnallisten ja taloudellisten tavoitteiden saavuttamisesta, toiminnan ylläpitämiseen ja kehittämiseen tarvittavasta resursoinnista, koulutuksen järjestämiseen liittyvistä sopimuksista, oppilaitosta koskevien esitysten, lausuntojen ja raporttien antamisesta sekä työelämäyhteistyöstä ja ammatillisten neuvottelukuntien toiminnasta. Tulosalueen apulaisrehtorina toimii Jarkko Vuori, hänen vastuualueeseensa kuuluvat mm. opetussuunnitelmiin liittyvät asiat, opiskelijahuollon asiat, yksikön opetukseen liittyvien hankkeiden koordinointi ja tukipalvelut. Rehtori (Sasky / Luoteis-Pirkanmaan tulosalue): Joni Liukkonen, , joni.liukkonen(at)sasky.fi Apulaisrehtori (Sasky / Luoteis-Pirkanmaan tulosalue): Jarkko Vuori, , jarkko.vuori(at)sasky.fi Ammatillisen tutkinnon muodostuminen Opintojen jaksotus IKATAlla opetus on jaksotettu vuoden aikana neljään jaksoon. 1. jakso viikko jakso viikko jakso vko jakso vko Taulukko lukuvuoden työ- ja lomapäivistä on tämän oppaan liitteenä ja löydät sen myös IKATAn nettisivuilta sekä pedanet sivuilta. Perustutkinnot IKATAssa annetaan käsi- ja taideteollisuusalan sekä kuvallisen ilmaisun perustutkintokoulutusta. Tutkintojen perusteet löytyvät mm. Opetushallituksen nettisivuilta osoitteesta Ammattialojen opettajat ovat tehneet alakohtaiset opetussuunnitelmat opetussuunnitelmaperusteiden mukaan alan työtehtäviin soveltaen. Ammattialakohtaisissa opetussuunnitelmissa on kuvattu kunkin opintokokonaisuuden tavoitteet, sisällöt, opetusmenetelmät, oppimismenetelmät, arviointimenetelmät, arviointikohteet sekä arviointitasot. Perustutkinto koostuu tutkinnon osista. Tutkintotodistuksen saannin edellytyksenä on, että kaikki tutkintoon vaaditut tutkinnonosat on suoritettu hyväksytysti. Tämä edellyttää, että opiskelija aktiivisesti 6
8 seuraa, että kaikki opinnot tulevat suoritetuksi opiskelusuunnitelman mukaisesti. Opetussuunnitelmassa määrätään opinnoista, joiden suorittaminen hyväksytysti on edellytyksenä opinnoissa etenemiseen. Käsi- ja taideteollisuusalan perustutkinto Käsi- ja taideteollisuusalan perustutkinnon suorittaneen opiskelijan tutkintonimike on artesaani, tutkinnon laajuus on 180 osaamispistettä (osp). IKATAlla annetaan koulutusta käsi- ja taideteollisuusalalla seuraavilla ammattialoilla: asesepäntyö, erikoismetalli, hienopuusepäntyö, soitinrakennus (kitaranrakennus ja harmonikanrakennus), restaurointiala (rakennusrestaurointi sekä huonekalujen stailaus ja entisöinti), vaatetus, tekstiili, lasiala (lasinpuhallus, sisustuslasi, korusuunnittelu ja -valmistus), mallinrakennus, muotoilu ja mallintaminen, näyttely- ja messurakentaminen sekä ohjaustoiminta. Opintojen suoritusaika Kuvallisen ilmaisun perustutkinto Kuvallisen ilmaisun perustutkinnon laajuus on 180 osp, tutkintonimikkeenä on kuva-artesaani. IKATAlla kuvallisen ilmaisun perustutkinto suoritetaan graafisen suunnittelun ammattialalla. Ammatillisen perustutkinnon (180 osp) suorittaminen kestää pääsääntöisesti kolme vuotta, ylioppilaspohjaisilla opiskelijoilla 2,5 vuotta. Opintojen enimmäissuoritusaika on neljä vuotta. Neljännen vuoden opiskelusta tehdään erillinen suunnitelma ja opiskeluaika määritellään suorittamattomien opintojaksojen mukaan siten, että opiskelu on päätoimista. Henkilökohtainen opintosuunnitelma (HOPS) Ryhmänohjaaja huolehtii, että jokaiselle opiskelijalle laaditaan henkilökohtainen opintosuunnitelma eli HOPS. Se tehdään opetussuunnitelman ja opiskelijan omien tavoitteiden sekä valintojen perusteella. HOPS voi pitää sisällään erilaisia opintojen suoritustapoja ja tavoitteita, opintojen ajoitusta sekä työssäoppimista. HOPSia tarkennetaan lukuvuosittain opintojen edetessä. Opintojen mukauttaminen Erityisopetusta tarvitsevalle opiskelijalle laaditaan henkilökohtainen opetuksen järjestämistä koskeva suunnitelma eli HOJKS. Opiskelijalle voidaan myös tarvittaessa yksilöllistää opintojen tavoitteita mukauttamalla. Mukauttaminen voi vaikuttaa jatko-opintoihin. Opinto-ohjaajalta ja opettajalta saa tietoa mukautuksen periaatteista. Osaamisen tunnustaminen Opiskelijan aikaisemmin muualla suoritettuja opintoja ja työkokemusta, jotka ovat tavoitteiltaan ja keskeisiltä sisällöiltään opetussuunnitelman mukaisia, voidaan hyväksyä perustutkinnon sisältämiin opintoihin, jolloin vältetään opintojen päällekkäisyyttä ja lyhennetään joissakin tapauksissa opiskeluaikaa. Tätä kutsutaan osaamisen tunnustamiseksi. Osaamista voidaan tunnustaa esim. muista ammatillisista opinnoista, lukio-opinnoista sekä korkeakouluopinnoista. 7
9 Opiskelija saa opintojen alussa ryhmänohjaajalta lomakkeen, johon hän täyttää yhdessä opettajan kanssa mahdolliset tunnustettavat opinnot. Tunnustettavat opinnot merkitään opiskelijahallintojärjestelmään. Opiskelijan tulee toimittaa opettajalle kopiot niistä todistuksista, joiden perusteella hän hakee osaamisen tunnustamista. Työssäoppiminen Ammatillisten perustutkintojen opintoihin sisältyy opetussuunnitelman mukaista työssäoppimista. Työssäoppimisen tavoitteena on, että opiskelija oppii osan tutkintoon kuuluvasta ammattitaidosta ja opetussuunnitelman tavoitteista todellisessa työympäristössä ja sen säännöillä. Työssäoppimispaikkojen kanssa laaditaan aina kirjallinen sopimus yhdessä opiskelijan, opettajan ja työpaikkaohjaajan kanssa. Työssäoppimisen aikana vastuuopettaja huolehtii yhteistyössä työpaikkaohjaajan kanssa työssäoppijan ohjaamisesta oppimistavoitteiden saavuttamiseksi. Koulutuksen ylläpitäjä on vakuuttanut opiskelijat työtapaturman varalle. Tämä vakuutus on voimassa myös työssäoppimisjakson aikana, mikäli opiskelija ei saa palkkaa. Oppilaitos maksaa opiskelijalle ateriakorvausta työssäoppimispäiviltä, mikäli opiskelija joutuu maksamaan itse aterioinnin työssäoppimisajalla. Saadakseen ateriakorvauksen on opiskelijan merkittävä IBAN-tilinumero oikein Wilma-järjestelmän ateriakorvaushakemukseen ja palautettava tarvittavat dokumentit oikein täytettyinä. Työssäoppimisesta merkitään päättötodistukseen laajuus, mutta erillistä arvosanaa ei anneta, koska työssäoppimisen aikana hankittu osaaminen arvioidaan ammattiosaamisen näytöllä. Hyvissä ajoin ennen työssäoppimisjaksojen alkua järjestetään info, jossa kerrotaan työssäoppimiseen liittyvistä asioista. IKATAlla työssäoppiminen sijoittuu toiseen ja kolmanteen opiskeluvuoteen (kolmannen vuoden opiskelijat , toisen vuoden opiskelijat: ). Ammattiosaamisen näytöt Ammatilliseen perustutkintoon johtavassa koulutuksessa ammattiosaamisen näytöt ovat tärkeä osa opintoja ja ne sijoittuvat koko opiskelun ajalle. Ammattiosaamisen näytöt annetaan kaikista ammatillisten opintojen tutkinnon osista. Näytössä opiskelija osoittaa todellisessa työtoiminnassa käytännön työtehtäviä tekemällä, miten hyvin hän on saavuttanut opetussuunnitelman perusteiden ammatillisten opintojen tavoitteissa määritellyn, työelämän edellyttämän ammattitaidon. Yhteisiä tutkinnon osia ja vapaasti valittavia opintoja ei arvioida näytöillä. 8
10 Kansainväliset opinnot IKATAn opiskelijoilla on mahdollisuus suorittaa osa opinnoistaan tai opintoihin sisältyvä työssäoppiminen ulkomailla. Kansainvälisistä asioista vastaavalta voi kysyä lisätietoa kansainvälisyystoimintaan liittyvistä asioista, mm. apurahojen hakemisesta. Oppilaitoksella järjestetään lukuvuoden aikana myös kv-infoja, joissa näistä asioista kerrotaan opiskelijoille. Opintojen arviointi, poissaolotilanteet sekä tutkintotodistukset Arvioinnin perusteet ja arviointiasteikko Ammatillisessa koulutuksessa arviointi jakautuu oppimisen arviointiin ja osaamisen arviointiin. Opettaja selvittää arvioinnin perusteet aina opintojakson alussa. Arviointikriteerit on määritelty tutkinnon perusteissa. Oppimista arvioidaan koko opiskelun ajan antamalla suullista ja/tai kirjallista palautetta. Palautteen avulla opiskelijaa tuetaan ja ohjataan mahdollisimman hyviin suorituksiin. Samalla opitaan myös itse arvioimaan omaa oppimista. Osaamisen arvioinnissa puolestaan arvioidaan sitä, miten hyvin opiskelija saavuttaa tutkinnon ammattitaitovaatimukset tai tavoitteet. Ammatillisten tutkinnon osien ammattitaito arvioidaan pääsääntöisesti ammattiosaamisen näytöillä. Yhteiset tutkinnon osat arvioidaan muun arvioinnin perusteella, niissä ei ole näyttöjä. Säännöllisellä osallistumisella opetukseen varmistaa oppimisensa ja sitä kautta hyvät tulokset. Arvioinnin kohteet ja arviointikriteerit on johdettu tutkinnon perusteissa esitetyistä tavoitteista. Tutkinnon perusteissa tavoitteet on ilmaistu työelämän edellyttämänä ammatillisena osaamisena. Opiskelijan suoritukset arvioidaan käyttäen asteikkoa: Kiitettävä (3), hyvä (2) ja tyydyttävä (1). Opiskelijan arvioinnissa erityisopetuksessa noudatetaan samoja periaatteita kuin muussakin arvioinnissa. Jos opetussuunnitelman tavoitteita on mukautettu, siitä on tehtävä merkintä todistukseen. 9
11 Arvioinnin oikaiseminen Opiskelijalla on oikeus saada tieto häneen sovelletuista arviointiperusteista. Opinto-, näyttö- ja tutkintosuorituksiensa arviointiin tyytymätön opiskelija voi pyytää siihen suullisesti tai kirjallisesti oikaisua rehtorilta tai arvioinnin suorittaneelta opettajalta taikka muulta arvioinnista päätöksen tehneeltä henkilöltä. Oikaisupyyntö on tehtävä 14 päivän kuluessa siitä ajankohdasta, jolloin opiskelijalla on ollut tilaisuus saada arvioinnin tulokset sekä kokeen tai opintosuoritusotteen, josta näkyy arviointiperusteet. Opiskelija, joka on tyytymätön opettajan tai rehtorin päätökseen, voi hakea siihen kirjallisesti oikaisua ammattiosaamisen näyttöjen toimielimeltä 14 päivän kuluessa siitä kun hän on saanut päätöksestä tiedon. Jos päätös on ilmeisen virheellinen, toimielin voi velvoittaa toimittamaan uuden arvioinnin. Tutkintotodistus ja valmistuminen Opintojen etenemisen seuraaminen Kun opiskelija on suorittanut hyväksytysti tutkintoon kuuluvat opinnot, hänelle annetaan tutkintotodistus suoritetusta tutkinnosta. Tutkintotodistus koostuu päättötodistuksesta ja näyttötodistuksesta. Tutkintotodistus on virallinen asiakirja, jonka sisällössä noudatetaan perustutkinnon perusteita. Virallisena asiakirjana tutkintotodistuksen kopio arkistoidaan ja säilytetään oppilaitoksessa pysyvästi. Valmistumispäiviä on IKATAlla lukuvuoden aika yhteensä viisi. Joulujuhlan ( ) ja kevätjuhlan ( ) lisäksi valmistumispäiviä on viikoilla 44/2015, 5/2016 ja 14/2016. Näiden päivien tarkemmista ajankohdista ilmoitetaan myöhemmin. Kaikkien opintosuoritusten on oltava valmiina hyvissä ajoin ennen valmistumisajankohtaa, määräajoista ilmoitetaan tarkemmin lukuvuoden kuluessa. Opiskelija on velvollinen seuraamaan opintojensa etenemistä. Opintojen etenemistä opiskelija (ja alaikäisen opiskelijan huoltaja) voi seurata Wilma järjestelmän kautta internetissä. Opintojen enenemisen seurantaan saa apua ryhmänohjaajalta, opinto-ohjaajalta ja koulutusohjaajalta. Mikäli opinnot eivät etene normaalisti, ryhmänohjaaja lähettää opiskelijan henkilökohtaiseen ohjauskeskusteluun opintoohjaajan kanssa. Opiskelijalla on vastuu opintojen suunnittelusta ja tuloksista. Hän ei kuitenkaan ole yksin mahdollisten ongelmien kanssa. Kaikissa opiskelua ja opiskelijaelämää koskevissa ongelmissa oppilaitoksen henkilökunta on valmis auttamaan opiskelijoita. Opettajat ja muut IKATAn henkilöstöön kuuluvat opastavat tarvittaessa eteenpäin ja ovat vaitiolovelvollisia asioista. Opiskelijalle annetaan pyynnöstä myös opiskelun aikana todistus hänen suorittamistaan opinnoista. Siihen merkitään arvosanojen lisäksi myös osallistuminen sellaisiin opintokokonaisuuksiin, joista opiskelija ei ole vielä saanut arvosanaa. 10
12 Poissaolot Opiskelijan tulee osallistua opetukseen, ellei opettajan kanssa ole sovittu korvaavista suorituksista. Oppilaitoksessa noudatetaan työelämässä yleisesti käytössä olevia poissaolosääntöjä, joiden mukaan työntekijän (opiskelijan) tulee aina ilmoittaa poissaolostaan omalle esimiehelleen (ryhmänohjaaja). Opettaja (ryhmänohjaaja) voi tarvittaessa antaa luvan korkeintaan kolmen päivän poissaloon, koulutuspäällikkö tätä pidempiin jaksoihin. Lupaa yli kolmen päivän poissaoloja varten haetaan erillisellä lomakkeella, jonka saa opettajalta tai toimistolta. Täytetty lomake pitää hyväksyttää ensin ryhmänohjaajalla ja sen jälkeen toimittaa se koulutuspäällikölle, joka tekee lopullisen päätöksen poissaoloanomuksen suhteen. Opintojaksokuvauksissa kerrotaan, miten poissaolot vaikuttavat ko. opintojen arviointiin. Ellei opiskelija saa kurssia suoritettua ajallaan, hän voi suorittaa sen ko. kurssin ollessa seuraavan kerran työjärjestyksessä, muussa oppilaitoksessa tai muulla opettajan kanssa sovittavalla tavalla. Jos opiskelija on ilmoittamatta poissa oppitunneilta kahden viikon ajan, tehdään tästä ilmoitus Kelalle, joka voi katkaista opintotuen maksatuksen. Kela voi pyytää oppilaitokselta lausuntoa opintojen etenemisestä esim. jatko-opintotukea harkitessaan. Myös TE-toimiston tuella opiskelevien läsnäoloa seurataan ja siitä raportoidaan TE-toimistolle pyydettäessä. Mieti aina tarkkaan, onko poissaolo välttämätön. Poissaolot vaikuttavat opintosuoritukseen ja voivat pitkittää valmistumistasi ammattiin. Opintojen keskeyttäminen ja eroaminen oppilaitoksesta Opintojen keskeyttäminen tarkoittaa opinnoissa tarvittaessa pidettävää määräaikaista taukoa, jonka jälkeen opinnot jatkuvat. Opiskelija voi keskeyttää opintonsa varusmiespalveluksen, äitiysloman, sairauden tai sen hoidon tai jonkin muun hyväksyttävän syyn perusteella. Opintojen keskeytys tehdään aina määräajaksi. Kun keskeyttämisaika on ohi, opiskelija saapuu opiskelemaan tai ottaa yhteyttä oppilaitokseen muuttuneen tilanteen johdosta. Opinnot voi pääsääntöisesti keskeyttää enintään yhden lukuvuoden ajaksi. Ennen eroamista/keskeyttämistä opiskelijan on keskusteltava asiasta ryhmänohjaajan ja opiskelijahuollon henkilöstön kanssa (opinto-ohjaaja tai koulutusohjaaja). Jos opiskelija päättää erota oppilaitoksesta, hänen tulee varata aika opinto-ohjaajan kanssa käytävään keskusteluun ja täyttää hänen kanssaan eroilmoitus. Opiskelijan on myös palautettava koulun omaisuus, kuten avaimet ja työkalut. Opiskelija ei voi lähteä oppilaitoksesta ilmoittamatta kenellekään! 11
13 Erotodistus Opiskelija saa erotodistuksen, mikäli hän eroaa oppilaitoksesta ennen kuin hän on suorittanut kaikki ammatillisen perustutkinnon tutkinnon osat. Erotodistuksen liitteenä on todistus suoritetuista opinnoista (opintosuoritusote). Opiskeluhuolto ja muut tukipalvelut opiskelijoille Ryhmänohjaaja Ryhmänohjaaja toimii opiskelijan lähimpänä tukena ja ensisijaisena opintojen ohjaajana. Ryhmänohjaajat ovat yhteydessä myös alaikäisten opiskelijoiden huoltajiin ja tiedottavat heille opiskelijan opintojen etenemisestä. Ryhmänohjaaja tiedottaa opiskelijoille jaksojen lukujärjestyksistä sekä muista oppilaitoksen käytännöistä ja ajankohtaisista asioista. Opiskeluhuolto IKATAn opiskeluhuollossa työskentelevät psykologi, terveydenhoitaja, kuraattori, koulutusohjaaja ja opinto-ohjaaja. He ovat oppilaitoksessa toimivia sosiaalityön ammattilaisia, joiden tehtävänä on tukea opiskelua ja opiskelijoiden hyvinvointia. Opiskeluhuolto on ennalta ehkäisevää ja korjaavaa työtä, joka tapahtuu lähellä nuorta, heidän omassa toimintaympäristössään. Psykologi Opiskeluhuollon psykologina Ikaalisissa toimii Reeta Karttunen (puh , reeta.karttunen(at) ikaalinen.fi). Hän on IKATAn opiskelijoiden käytettävissä kahtena päivänä viikossa, tarkemmat päivät selviävät myöhemmin ja niistä tiedotetaan opiskelijoille. Psykologin vastaanotto on Ikaalisten kauppaoppilaitoksen tiloissa. Opiskeluhuollon psykologin tehtävänä on edistää opiskelijoiden oppimista ja hyvinvointia sekä ehkäistä ongelmien syntymistä. Psykologin asiakastyöhön kuuluu mm. psykologinen ohjaus, neuvonta ja lyhytterapia. Huoltajien/vanhempien, oppilaitoksen henkilökunnan tai muiden yhteistyökumppaneiden kanssa työskennellään oppilaan suostumuksella tilanteen edellyttämällä tavalla. Opiskeluhuollon psykologille voi hakeutua esim. psyykkiseen hyvinvointiin liittyvissä kysymyksissä, psyykkiseen kehitykseen, aikuistumiseen tai identiteettiin liittyvissä kysymyksissä, kokiessaan stressiä / väsymystä / opiskelupaineita, kun tunteet vaivaavat (masentaa, ahdistaa tms.), tarvitessaan tukea ihmissuhteissa (parisuhde, perhe ) tai kun elämässä tapahtuu suuria muutoksia, jotka mietityttävät. Ajanvaraus psykologille tehdään kuraattorin, terveydenhoitajan ja koulutusohjaajan kautta. 12
14 Terveydenhoitaja Opiskeluterveydenhuollon tehtävänä on huolehtia kokonaisvaltaisesti oppilaitoksen opiskelijoiden terveydestä. Tavoitteena on edistää opiskelijan hyvinvointia, tukea terveyttä ja edistää työkykyä. IKATAn opiskeluterveydenhoitajana toimii Johanna Läykki (puh , johanna.laykki(at)ikaalinen.fi). Terveydenhoitajan pitämässä opiskelijainfossa jaetaan terveydentilaa koskeva lomake ja aloittaville opiskelijoille järjestetään terveystarkastus. Opiskelun alusta lähtien opiskelijoiden on kiinnitettävä erityistä huomiota terveyteensä havaitakseen sellaiset mahdolliset yliherkkyydet, jotka voivat myöhemmin olla esteenä ammatissa toimimiselle. Tarkempia tietoja opiskelijaterveydenhuollosta annetaan mm. oppilaitoksen ilmoitustaululla. Opiskelijat ovat oikeutettuja saamaan tarvitsemansa palvelut terveyskeskuksesta. Terveydenhoitajan vastaanottoajoista tiedotetaan opiskelijoille mm. viikkotiedotteessa. Kuraattori Ikaalisissa oppilaitosten kuraattorina toimii Laura Järvinen (puh , laura.jarvinen(at)ikaalinen.fi). Hän on tavattavissa IKATAlla kahtena päivänä viikossa (tarkemmat päivät ilmoitetaan opiskelijoille lukuvuoden alussa). Kuraattorin vastaanotto löytyy IKATAn kirjaston yläkerrasta. Koulukuraattoriin otetaan yhteyttä muun muassa, kun koulussa tuntuu vaikealta (kaverisuhteet, kouluun tuleminen, koulussa työskentely), vapaa-ajalla on vaikeaa (kavereiden kanssa, harrastuksissa), kotona on hankalaa (riitaa perheenjäsenten kesken, päihteiden käyttöä, mielenterveysongelmia) tai kun omat asiat muuten painavat mieltä (yksinäisyys, masennus). Jo huoleen tarttuminen ja asiasta ääneen puhuminen usein helpottaa oloa ja selkiinnyttää omia ajatuksia. Koulukuraattori pystyy tarjoamaan ulkopuolisen näkökulman tilanteeseen ja tarvittaessa ohjaamaan eteenpäin oikeaan paikkaan tarvitsemasi tuen saamiseksi. Kuraattorin kanssa käydyt keskustelut ovat luottamuksellisia. Opiskelija voi itse varata ajan suoraan kuraattorille, myös opettajat voivat ottaa häneen yhteyttä. Koulutusohjaaja IKATAn ja Ikaalisten kauppaoppilaitoksen yhteisenä koulutusohjaajana työskentelee Pekka Widenoja. Hänet tavoitat puhelimella numerosta tai sähköpostilla pekka.widenoja(at)sasky.fi. Koulutusohjaaja on oppilaitoksen sosiaalityötä tekevä ja koordinoiva henkilö. Koulutusohjaajan työ opiskeluhuollossa painottuu ennaltaehkäisevään työhön. Ennaltaehkäisevässä työssä koulutusohjaaja kiinnittää erityistä huomiota opintojen keskeyttämisen ennaltaehkäisemiseen ja sellaiseen opiskelijan ohjaamiseen ja tukemiseen, jonka avulla opiskelijan koulutuspolku on mahdollisimman eheä ja tutkinnon saavuttaminen on mahdollista. Koulutusohjaajan vastaanottoajoista tiedotetaan opiskelijoille mm. viikkotiedotteessa. 13
15 Opinto-ohjaaja IKATAlla opinto-ohjaajana toimii Simo Pyylampi, jonka tavoittaa numerosta ja sähköpostilla simo.pyylampi(at)sasky.fi. Opinto-ohjaaja vastaa opintojen ohjauksesta yhteistyössä ryhmänohjaajan kanssa. Hän mm. auttaa opintojen suunnittelussa, on tarvittaessa apuna HOPSin laadinnassa, ohjaa opintoihin liittyvien valintojen teossa, keskustelee opiskelijan kanssa opintojen etenemiseen liittyvistä pulmista ja ratkaisumahdollisuuksista sekä tiedottaa jatko-opintomahdollisuuksista ja ohjaa koulutukseen hakeutumisessa. Opinto-ohjaaja järjestää lukuvuoden alussa ensimmäisen vuoden opiskelijoille yhteisiä ohjaustilaisuuksia, joissa käsitellään oppilaitoksen ja kuntayhtymän antamia opintomahdollisuuksia, opintososiaalisia etuuksia, terveydenhuoltoa, harrastusmahdollisuuksia, oppimistaitoja, jatko-opinto- ja työmahdollisuuksia ym. yhteisiä ohjaukseen liittyviä asioita. Näiden tilaisuuksien ajankohdasta tiedotetaan mm. viikkotiedotteessa. Toimisto IKATAn toimisto on avoinna koulupäivien aikana virka-aikaan klo , poikkeavista ajoista tiedotetaan viikkotiedotteessa sekä IKATAn virallisella facebook sivulla. Toimisto palvelee opiskelijoita erilaisissa opiskeluun liittyvissä asioissa, kuten Kelan opintososiaalisten etuuksien hakemisessa ja monissa muissa käytännön asioissa. Toimistolta voi tarvittaessa esimerkiksi pyytää opiskelutodistuksen tai opintosuoritusotteen. Ruokailu Opiskelijat saavat maksuttoman lounaan koulupäivinä esittämällä opiskelijaravintolan kassalla kela-kortin, myös ajokortti käy. Mikäli opiskelija tarvitsee erityisruokavaliota, hänen tulee ottaa yhteyttä keittiöhenkilökuntaan. Laktoosittomasta, maidottomasta ja gluteenittomasta ruokavaliosta riittää ilmoitus keittiölle, muista yksilöllisistä ruokavalioista tarvitaan myös lääkärintodistus. Opiskelijan tulee noudattaa ilmoittamaansa erikoisruokavaliota sekä ilmoittaa mahdollisista poissaoloista myös keittiölle, koska noutamatta jääneet erityisruokavalioannokset laskutetaan muutoin oppilaitokselta. Oppilaitoksen ruokahuollosta vastaa Sodexo Oy. Siivous Oppilaitoksemme siivoojien päätehtävänä on luokka-, sosiaali-, aula- ym. yhteisten tilojen siivous. Opiskelijoiden tehtäviin kuuluu työtilojen siivous alakohtaisten ohjeiden mukaan. Jokaisen on huolehdittava työpisteensä hyvästä järjestyksestä ja siivouksesta, sillä se on osa ammattitaitoa ja edistää työturvallisuutta. 14
16 Asuminen Ikaalisissa on opiskelija-asuntoja, joista opiskelijoilla on mahdollisuus hakea asuntoa. Opiskelija-asuntoja isännöi Ikaalisten Kiinteistökonsultit Oy, PL 61, Vanha Tampereentie 14-16, Ikaalinen, puh. (03) Lisätietoja asumisesta Ikaalisissa voit tiedustella oppilaitoksen toimistolta, jonne esim. yksityiset vuokranantajat usein ilmoittavat vapaista asunnoista. Tietoja vapaista asunnoista löytyy usein myös paikallislehdestä, jota voit kysellä toimistolta (ilmestyy tiistaisin ja torstaisin). Muita opiskeluun liittyviä asioita Työsuojelu ja turvallisuus Ammatillisesta koulutuksesta annetun lain 630/ :n mukaan opiskelijoilla on oikeus turvalliseen ympäristöön. Oikeus turvalliseen ympäristöön kattaa fyysisen, psyykkisen ja sosiaalisen ympäristön. Koulutuksen järjestäjällä on osaltaan velvollisuus toimia niin, että oikeus turvalliseen opiskeluympäristöön toteutuu sekä oppilaitoksessa että työssäoppimisjakson aikana. Työssäoppimisjakson alussa tehdyllä hyvällä perehdyttämisellä ennaltaehkäistään turhia onnettomuuksia. Laki määrää myös opiskelijalle / työntekijälle velvollisuuksia ja oikeuksia. Tapaturmien ehkäisemiseksi jokaisen opiskelijan on noudatettava annettuja ohjeita ja määräyksiä, joita työturvallisuuden ylläpitämiseksi annetaan. Lisäksi tulee noudattaa turvallisuuden ja terveyden edellyttämää järjestystä ja siisteyttä sekä olla työssä huolellinen ja varovainen. Vakuutus ei korvaa vahinkoja, jos työturvallisuusohjeita ei ole noudatettu. Älä käynnistä luvatta koneita ja laitteita, joiden toiminnasta ja kunnosta sinulla ei ole etukäteen tietoa. Tahallisesti aiheutetusta koneen tai laitteen rikkoutumisesta ja vamman aiheuttamisesta on seurauksena korvausvelvollisuus. Tapaturman sattuessa ilmoita asiasta ensi tilassa opettajallesi. Muista asiallinen työvaatetus ja käytä aina työn vaatimia suojavarusteita. Jokaisella ammattialalla on omat työturvallisuutta koskevat asiat, joita käsitellään ammatinopetuksen yhteydessä. Opiskelijoilla on myös velvollisuus ilmoittaa havaitsemistaan työturvallisuuteen liittyvistä puutteista välittömästi oppilaitoksen henkilökunnalle. 15
17 Palo- ja rikosturvallisuusohje Paloturvallisuuteen ja tulipalojen ennalta ehkäisemiseen voi vaikuttaa huolehtimalla ympäristön siisteydestä sekä laitteiden oikeaoppisesta ja turvallisesta käytöstä. Jokaisen tulee tutustua oikeisiin poistumisteihin niissä kiinteistöissä, joissa hän toimii ja omalta osaltaan pitää huoli siitä, että kulkutiet ja varapoistumistiet pysyvät vapaina. Oppilaitoksen aukioloaikoja ja iltatyöohjeita tulee noudattaa. Ilta-aikaan tiloista poistuttaessa on varmistettava, että ovet ja ikkunat ovat lukossa. Vakuutukset ja tapaturmat Oppilaitoksella on tapaturmavakuutus, joka vastaa opetuksessa, työssäoppimisessa, opintomatkoilla ja koulumatkalla sattuneista tapaturmista vakuutusehtojen mukaisesti. Tapaturman sattuessa on tehtävä ilmoitus opettajalle / työpaikkaohjaajalle sekä tarvittaessa hakeuduttava hoitoon terveyskeskukseen. Tapaturmasta on ehdottomasti täytettävä tapaturmailmoitus vakuutusyhtiölle toimistosihteerin kanssa. Oppilaitoksen tiloissa tehtäviä iltatöitä varten opiskelijan on hankittava vapaa-ajan vakuutus. Ennen iltatöiden aloittamista on kuitti tai tosite vakuutuksesta esitettävä opettajalle. Opiskelijat voivat hankkia iltatöitä varten esim. ryhmävakuutuksen. Lisätietoa tästä saat ryhmänohjaajaltasi. Iltatyöt Opiskelija voi seuraavilla edellytyksillä työskennellä oman ammattialansa tiloissa opetuksettomana aikana koulupäivinä klo 20:een: * Alle 18-vuotiaalla vanhempien kirjallinen suostumus iltatyöhön * Opiskelijalla on riittävä vapaa-ajan vakuutus iltatöiden ajalle * Opiskelija on saanut koneajokortin (suorittanut hyväksyttävästi ammattialan koneiden käyt töön liittyvän perehdyttämisen) * Opiskelija sitoutuu noudattamaan saamiaan työturvallisuus- ja tulityöohjeita sekä annettuja ammattialakohtaisia lisäohjeita * Opiskelija ei päästä ketään oppilaitoksen ulkopuolisia henkilöitä tiloihin. Ulko-ovet pidetään suljettuina iltatyön aikana * Opiskelijoista yksi nimetään ko. illaksi vastuuhenkilöksi, joka huolehtii kaikkien poistumisesta tiloista klo 20:een mennessä sekä ikkunoiden sulkemisesta, valojen sammuttamisesta, koneiden ja laitteiden päältä kytkemisestä viimeisen iltatyön tekijän lähdettyä * Mikäli opiskelija aiheuttaa iltatyön aikana tai sen vuoksi hälytyksen tai ylimääräisen vartijan käynnin, hän maksaa tästä aiheutuneen lisämaksun. Huom. vastuuhenkilön tehtävä on varmis taa, että kaikki on lähdettäessä kunnossa. * Konesaleja käytettäessä paikalla on oltava vähintään kaksi henkilöä Jos näitä sääntöjä ei noudateta, oppilaitoksella on oikeus kieltää iltatyöt oppilaitoksen tiloissa. 16
18 Kirjasto IKATAn kirjasto sijaitsee pääkampusalueella. Kirjasto on avoinna normaalisti maanantaista torstaihin klo 9 16 ja perjantaisin klo Informaatikko on IKATAlla paikalla muina arkipäivinä paitsi keskiviikkoisin, jolloin hän on Ikaalisten kauppaoppilaitoksella. Kirjaston aukioloajoista tiedotetaan myös viikkotiedotteessa. Informaatikkona toimii Pia Saxman (puh , kirjasto.ikata(at)sasky.fi). Kirjaston asiakkaaksi pääset antamalla tietosi kirjaston asiakasrekisteriin. Kirjastossa on lainattavissa kirjoja, lehtiä, opinnäytetöitä, kameroita, piirtopöytiä, ipad ja kannettavia tietokoneita. Tietoa kirjaston kokoelmasta löytyy Toki-verkkokirjastosta (toki.verkkokirjasto.fi). Myös kirjaston Facebook sivua kannattaa seurata. Kustannukset Opiskelu on opiskelijalle maksutonta. Opiskelija maksaa kuitenkin materiaalit töistä, jotka jäävät hänelle itselleen. Töitä ei saa viedä oppilaitoksesta pois ennen kuin materiaalit on maksettu. Opettajat merkitsevät materiaalit työkorttiin. Opiskelijat voivat maksaa alle 20 :n suuruiset työkortit käteisellä toimistolle 8 päivän aikana. Jos työkorttia ei ole tuossa ajassa maksettu, siitä tehdään lasku ja se toimitetaan oppilaalle / asiakkaalle. Kun lasku on tehty, niin käteismaksu toimistolle ei enää onnistu, vaan summa on maksettava laskulla. 20 :n ja sitä suuremmat opiskelijoiden työkortit laskutetaan automaattisesti, asiakastöiden työkorteista tehdään aina lasku. Opiskelijoille tulee opintojen aikana hankittavaksi myös joitakin työvälineitä ja muita opiskeluun liittyviä tarvikkeita, opettajat tiedottavat näistä kullakin ammattialalla erikseen. Viestintä ja tiedottaminen oppilaitoksessa Viikoittain ilmestyy viikkotiedote, jossa kerrotaan viikon tapahtumista ja ajankohtaisista asioista. Viikkotiedote on nähtävillä mm. ammattialojen ilmoitustauluilla ja ruokalassa sekä oppilaitoksen nettisivuilla. Ikaalisten käsi- ja taideteollisuusoppilaitoksella on virallinen facebook sivu, jolla kerrotaan oppilaitoksen ajankohtaisista asioista ja tapahtumista. Lisäksi oppilaitoksen internet sivuilla on paljon tärkeää asiaa (sasky.fi/ikata). Posti Opettajille tai muulle henkilöstölle osoitetun sisäisen postin voi tuoda suoraan hallintorakennukseen opettajien huoneessa oleviin lokeroihin tai lähettää osoitteeseen: Eino Salmelaisen katu 20, Ikaalinen. Opiskelijoille tuleva posti (mm. koulutuspäällikön opiskelijoita koskevat päätökset) jaetaan toimiston edessä oleviin ammattialakohtaisiin lokeroihin, joista opiskelijoiden tulee itse noutaa postinsa. 17
19 Pedanet Oppilaitoksessa on käytössä peda.net kouluverkko. Pedanetista löytyy mm. lukuvuoden työpäiviin ja työjärjestyksiin liittyviä sivuja sekä ammattialakohtaisia aineistoja. Pedanetiin pääsee sisään esimerkiksi oppilaitoksen nettisivujen kautta. Tupakointi ja päihteet Tupakkalain mukaan tupakointi ja tupakointituotteiden käyttö on kielletty ammatillista koulutusta antavien oppilaitosten sisätiloissa ja opiskelijaasuntolassa sekä niiden käytössä olevilla ulkoalueilla. Alkoholin ja huumeiden hallussapito, käyttäminen ja niiden vaikutuksen alaisena esiintyminen oppilaitoksessa ja sen alueella, oppilaitoksen tilaisuuksissa sekä opiskeluun kuuluvilla opintomatkoilla ja työssäoppimispaikoilla on kielletty. Jokainen opiskelija ja henkilöstöön kuuluva on velvollinen puuttumaan asiaan, jos tekee alkoholin tai huumeiden käyttöön liittyviä havaintoja. Opiskelijakortit ja opiskelijajärjestöt Sakki ry: Suomen Ammattiin Opiskelevien Keskusliitto, SAKKI ry on kaikkien ammatillisissa oppilaitoksissa tai ammattikorkeakouluissa opiskelevien yhteinen opiskelijajärjestö. Jäseneksi voit liittyä täyttämällä tietosi yhteisliittymislomakkeeseen ja samalla tilata opiskelija-alennuksiin oikeuttavan kuvallisen opiskelijakortin. Lisää tietoja liittymisestä, järjestön toiminnasta ja jäseneduista löydät osoitteesta SAKU ry: Suomen ammatillisen koulutuksen kulttuuri- ja urheiluliitto, SAKU ry on itsenäinen ja valtakunnallinen opiskelijaliikuntajärjestö. SAKU järjestää vuosittain useita kilpailu- ja liikuntatapahtumia sekä opiskelijoiden kulttuurikilpailuja. Lisää tietoa SAKUsta löydät osoitteesta Matkahuollon ja VR:n yhteinen opiskelijakortti: Kortilla saa alennuksia bussi- ja junamatkoista. Korttia varten tarvitaan 1 passikuva ja opiskelutodistus koulun toimistosta, kortti haetaan joko VR:n tai Matkahuollon toimipisteestä. Lukuvuositarran hinta on 10 euroa. Opetushallituksen opiskelijakortti: Korttia varten tarvitaan yksi passikuva, kortin saa koulun toimistolta ilmaiseksi. Huom! Kortti ei oikeuta Matkahuollon tai VR:n alennuksiin. Ikaalinen -passi: Ikaalinen passi on alennuskortti Ikaalisissa kirjoilla oleville toisen asteen opiskelijoille (IKATA, Ikaalisten lukio, Ikaalisten kauppaoppilaitos). Osa Ikaalisissa toimivista yrityksistä tarjoaa passin hankkineille alennuksia tuotteistaan tai palveluksistaan. Alennuksia tarjoavat yritykset kartoitetaan lukukausittain. Korttia varten tarvitaan yksi passikuva ja kortin saa koulun toimistolta ilmaiseksi. 18
20 Opintososiaaliset etuudet Opiskelijan opas Seuraavassa on esitelty pääpiirteittäin opintotukeen liittyviä asioita. Tarkempia tietoja opintotuesta, sen hakemisesta, myöntämisestä ja suuruudesta saa oppilaitoksen toimistosta tai suoraan Kelalta: Opintotuki Kun aloitat opinnot, voit hakea Kelasta opintotukea opintoihisi. Opintotukeen kuuluvat opintoraha, asumislisä ja opintolainan valtiontakaus. Voit saada opintotukea, kun opiskelet päätoimisesti ja opintosi kestävät yhtäjaksoisesti vähintään 2 kuukautta. Omat tai puolisosi tulot voivat kuitenkin vaikuttaa opintotuen saamiseen. Lukiolaisella tai ammattiin opiskelevalla myös vanhempien tulot voivat estää opintotuen saamisen. Opintotukeen liittyy erilaisia sääntöjä, joihin sinun kannattaa tutustua huolellisesti. Muistathan, että vuoden aikana saamasi tulot vaikuttavat siihen, kuinka monelta kuukaudelta voit nostaa opintotukea. Sinun tuleekin seurata, että tulosi eivät ylitä sallittua tulorajaa. Muista myös aina ilmoittaa muutoksista Kelaan. Opintotuki myönnetään yleensä heti koko opiskeluajalle. Tällöin opintotuen maksaminen jatkuu seuraavana lukuvuotena ilman, että sinun tarvitsee hakea tukea uudelleen. Halutessasi voit kuitenkin hakea tukea opiskeluaikaa lyhyemmälle ajalle. Opintotukea ei makseta kesäaikana, jos et tällöin opiskele. Opintotuki myönnetään aikaisintaan sen kuukauden alusta, jolloin hakemuksesi on saapunut Kelaan tai oppilaitokseen. Koulumatkatuki Koulumatkatukena korvataan päivittäisten koulumatkojen kustannukset omavastuuosuutta lukuun ottamatta. Tuki on tarkoitettu lukio-opintoja tai ammatillisia opintoja harjoittaville. Koulumatkakustannukset korvataan, kun matkan pituus ja kustannukset ylittävät laissa säädetyt rajat. Koulumatkatukeen ei ole oikeutta niillä, jotka opiskelevat työttömyysetuudella. Koulumatkatukeen oikeutetut opiskelijat hankkivat pääsääntöisesti seutulipun Länsi-linjojen busseihin Ikaalisten Matkahuollosta. Seutulipun hankkimiseen liittyvistä käytännöistä tiedotetaan opiskelijoille heti koulun alkaessa. Opiskelija voi tietyissä tilanteissa saada koulumatkatukea itse järjestettyyn matkustustapaan, esimerkiksi omalla autolla matkustamiseen. Koulumatkatukea on haettava erikseen joka lukuvuodeksi. Lisätietoja ja apua lomakkeiden täyttämisessä saa oppilaitoksen toimistosta. 19
Sisältö Yhteystiedot ja henkilöstö 3 SASKY koulutuskuntayhtymä 3 Ikata 3 Ikatan henkilöstö 3 Virkatie 5 Ammatillisen tutkinnon muodostuminen 5 Opintojen jaksotus 5 Perustutkinnot 6 Opintojen suoritusaika